Сатып алуға

өтінімге қосымша

**ТЕХНИКАЛЫҚ ЕРЕКШЕЛІК**

**Атауы:** Ақпараттық және имидждік сүйемелдеу бойынша қызметтер.

**Тауарды саты палу кезінде талап етілетін функционалдық, техникалық, сапалық, пайдалану және өзге де сипаттамалардың анықтамасы:**

**Нормативтік негіздеме:** Қазақстан Республикасының 2021 жылғы 2 қаңтардағы № 400-VI ҚРЗ Экологиялық кодексінің 388-бабы 1-тармағының 7) тармақшасына сәйкес.

Мақсаты - Қазақстан Республикасы халқының экологиялық мәдениеті мен экологиялық хабардарлығының деңгейін арттыру және «таза туризм» - келушілердің табиғи парктерге қатынасының жаңа тұжырымдамасын қалыптастыру, іске асыру және ілгерілету арқылы қоршаған ортамен қарым-қатынаста оң мінез-құлық улгісін қалыптастыру үшін жағдай жасау.

Жобаны іске асыру бір мезгілде 3 бағытта жүргізілуі тиіс:

- «Көлсай көлдері» және «Шарын» мемлекеттік ұлттық табиғи парктерінің (бұдан әрі – МҰТП) аумағында қатты-тұрмыстық қалдықтарды (бұдан әрі – ҚТҚ) бөлек жинау үшін жағдайлар жасау;

- МҰТП келушілерінде ҚТҚ сұрыптауға қатысты дұрыс мінез-құлықты қалыптастыру мақсатында МҰТП персоналын оқыту;

- көрнекі ақпарат, ақпараттандыру және келушілерге нұсқау беру арқылы МҰТП келушілерінің саналы және бейсаналық жағымды мінез-құлық үлгілерін қалыптастыру.

Жобаның мақсатты аудиториясы: МҰТП келушілері.

Жеткізуші келесі қызметтерді көрсетуі керек:

- 23 адамнан кем емес ҚТҚ жинауға және сұрыптауға қатысты МҰТП келушілерінде дұрыс мінез-құлықты қалыптастыру мақсатында МҰТП персоналына оқыту жүргізу;

- МҰТП аумағындағы ақпараттық қалқандарға баннерлерді 31 бірліктен аспайтын мөлшерде орналастыру (жалпы ауданы кемінде 102 ш.м., Материал – винил, ультракүлгін басып шығару, тығыздығы кемінде 540 гр, кең форматты бір жақты, түрлі-түсті басып шығару, периметрі бойынша баннерді желімдеу, периметрі бойынша люверстерді орнату). Орналастыру орындары, өлшемдері мен дизайны тапсырыс берушімен келісіледі. Кепілдік мерзімі 12 айдан кем емес;

- ҚТҚ бөлек жинау тақырыбы бойынша үш тілде (қазақ, орыс, ағылшын) ұзақтығы кемінде 2 минут анимациялық бейнеролик ұсыну, Сценарий Тапсырыс берушімен келісіледі. Бейнеролик кемінде Full HD (ажыратымдылығы кемінде 1920x1080 пиксель) форматында аудио сүйемелдеуімен (динамикалық диапазоны кемінде 20дБ) жүргізілуі тиіс;

- ҚТҚ-ны бөлек жинауға арналған контейнерлерді МҰТП-ға кіретін/шығатын жерде 28 бірлік мөлшерінде шартқа қол қойылған күннен бастап күнтізбелік 30 күннен кешіктірілмейтін мерзімде орналастыру. Контейнердің техникалық сипаттамалары: дайындау материалы-пластик, көлемі 1100 литрден кем емес, тасымалдауға арналған дөңгелектері мен бүйір тұтқалары, ұсақ ҚТҚ үшін бөлімі және құлаудан қорғайтын дренаждық қақпағы, тиісті таңбалары бар (Қағаз/картон, пластик/металл шыны және тамақ қалдықтары) кемінде 2 түсті (құрғақ және дымқыл фракция үшін). Орналастыру орындары Тапсырыс берушімен келісіледі. Сондай-ақ МҰТП келушілерін көлемі 20 литрден кем емес, жалпы саны 200 мың данадан кем емес биологиялық ыдырайтын пакеттермен (қаптармен) қамтамасыз ету;

- келісім-шартқа қол қойылған күннен бастап күнтізбелік 30 күннен кешіктірілмейтін мерзімде 6 бірлік көлемінде МҰТП визит-орталықтарында ҚТҚ бөлек жинауға арналған контейнерлерді орналастыру. Контейнердің техникалық сипаттамалары: дайындау материалы-пластик, көлемі 200 литрден кем емес, әр түрлі түсті 3 бөліктен кем емес, тиісті таңбалары бар (қағаз, пластик, шыны). Орналастыру орындары Тапсырыс берушімен келісіледі;

- шартқа қол қойылған күннен бастап күнтізбелік 45 күннен кешіктірілмейтін мерзімде кемінде 4 ай уақытқа МҰТП аумағында 3 бірлік көлемінде фандоматтарды орналастыру. Техникалық сипаттамалары: габариттік өлшемдері (мм) - 1850х1200х1000, корпус - вандалға қарсы, болат, экран - FULL HD сенсорлық экраны, сыйымдылығы - 2000 банка / бөтелке, принтер-термопринтер, бұлтқа негізделген аналитикалық жүйе, адалдық бағдарламаларымен интеграция, штрих-кодты оқу құралы - сканер, ұсақтау - механикалық ұсақтағыш, қуат - 2,5 КВт/сағ. Фандоматтарды орнатқаннан кейін МҰТП персоналын оқытуды жүргізу. Орналастыру орындары Тапсырыс берушімен келісіледі.

**Есеп беру**

Материалдар мен есептер 2024 жылғы 1 желтоқсанға дейінгі мерзімде қағаз және электрондық жеткізгіштерде мынадай өлшемшарттарға сәйкес келетін барлық растайтын құжаттармен бірге ұсынылуы тиіс:

- Электрондық тасымалдағыштағы материалдар папкалар бойынша құрылымдалуы керек, қажетті материалдарды іздеуді қиындатпауы тиіс. Электрондық тасымалдағыш - флэш-карта немесе алынбалы қатты диск.

- форматта ұсынылмайтын материалдар (MS Word, MS Excel, MS PowerPoint) сканерленген құжаттар немесе pdf түрінде электрондық тасымалдағышта ұсынылуы керек.

- есептің сипаттамалық бөлігінде баяндалған барлық материалдарда, есептерде қосымшаларға, кестелерге, суреттерге немесе сыртқы деректер көздеріне сілтемелер болуы керек, егер баяндалған материал деректерге негізделген болса.

- есепке басшы немесе уәкілетті тұлға қол қоюы және жеткізушінің мөрімен расталуы тиіс (болған жағдайда).

**Саны (көлемі):** 1 қызмет.

**Тауарды жеткізу, қызмет көрсету, жұмыстарды орындау мерзімі, шарттары мен орны:**

Қызмет көрсету мерзімі: шартқа қол қойылған күннен бастап 2024 жылғы 31 желтоқсанға дейін;

Қызмет көрсету орны: Алматы облысы

Есеп беру орны: Астана қаласы, Есіл ауданы, Қабанбай батыр даңғылы, 11/5.